

ที่ ศธ ๐๔๓๑๓.๕๐/ว๒๓๘ โรงเรียนวิทยาศาสตร์จุฬาภรณราชวิทยาลัย บุรีรัมย์ ตำบลสตึก อำเภอสตึก จังหวัดบุรีรัมย์ ๓๑๑๕๐

๒๗ มีนาคม ๒๕๖๗

เรื่อง ขอความอนุเคราะห์บุคลากรเป็นวิทยากรอบรมเชิงปฏิบัติการเทคนิคการจัดการเรียนรู้วิทยาศาสตร์

เรียน ผู้อำนวยการ ................................................................................

สิ่งที่ส่งมาด้วย ๑. โครงการอบรมเชิงปฏิบัติการฯ เทคนิคการจัดการเรียนรู้วิชาวิทยาศาสตร์ฯ จำนวน ๑ ชุด

๒. กำหนดการอบรมเชิงปฏิบัติการฯ ในสาขาวิชาที่เกี่ยวข้อง จำนวน ๑ ชุด

๓. รายชื่อวิทยากรอบรมเชิงปฏิบัติการเทคนิคการจัดการเรียนรู้ฯ ๕ หลักสูตร จำนวน ๑ ชุด

เนื่องด้วย เครือข่ายวิชาการครู สควค. ภาคตะวันออกเฉียงเหนือ โดยการสนับสนุนของสถาบันส่งเสริมการสอนวิทยาศาสตร์และเทคโนโลยี (สสวท.) และองค์การค้าของ สกสค. ได้จัดอบรมเชิงปฏิบัติการครูและบุคลากรทางการศึกษา ในการจัดการเรียนรู้วิชาวิทยาศาสตร์ ตามหลักสูตร สสวท. ระดับมัธยมศึกษาตอนต้น (หลักสูตรวิทยาศาสตร์บูรณาการ STEAM) ระดับมัธยมศึกษาตอนปลาย (วิชาชีววิทยา วิชาเคมี วิชาฟิสิกส์และวิชาวิทยาศาสตร์โลกและดาราศาสตร์) ในระหว่างวันที่ ๑๗-๒๑ เมษายน ๒๕๖๗ ณ ห้องปฏิบัติการวิทยาศาสตร์ โรงเรียนวิทยาศาสตร์จุฬาภรณราชวิทยาลัย บุรีรัมย์ รายละเอียดดังสิ่งที่ส่งมาด้วย (๑), (๒) และ (๓)

เพื่อให้การจัดกิจกรรมครั้งนี้ บรรลุผลสำเร็จตามวัตถุประสงค์ เครือข่ายวิชาการครู สควค. ภาคตะวันออกเฉียงเหนือ ขอความอนุเคราะห์บุคลากรในสถานศึกษาของท่าน ได้แก่ **.............................. เป็นวิทยากร** ให้ความรู้ตามโครงการอบรมเชิงปฏิบัติการครูและบุคลากรทางการศึกษา ในการจัดการเรียนรู้วิชาวิทยาศาสตร์ ระดับมัธยมศึกษาตอนต้น (หลักสูตรวิทยาศาสตร์บูรณาการ STEAM) ระดับมัธยมศึกษาตอนปลาย (วิชาชีววิทยา วิชาเคมี วิชาฟิสิกส์และวิชาวิทยาศาสตร์โลกและดาราศาสตร์) ตามหลักสูตร สสวท. ตามวัน เวลาและสถานที่ดังกล่าว โดยศูนย์เครือข่ายวิชาการฯ รับผิดชอบค่าที่พัก ค่าอาหาร ๓ มื้อ/วัน อาหารว่าง และค่าเดินทางตามสิทธิ์โดยประหยัด

จึงเรียนมาเพื่อโปรดพิจารณาให้ความอนุเคราะห์ จักเป็นพระคุณยิ่ง

ขอแสดงความนับถือ



(นายศักดิ์อนันต์ อนันตสุข)

ผู้อำนวยการโรงเรียนวิทยาศาสตร์จุฬาภรณราชวิทยาลัย บุรีรัมย์

ประธานเครือข่ายวิชาการครู สควค. ภาคตะวันออกเฉียงเหนือ